**Обавештење за студенте на дошколовању и за студенте на ППМ:**

**предмет Инклузија у образовању, проф. др Сунчица Мацура**

1. Литература која се користи у оквиру предмета:

Мацура, С. (2022). *Инклузија у образовању. Школа за сву децу*. Приручник за студенте педагошких факултета. Јагодина: Факултет педагошких наука.

**Од новемебра 2022. приручник ће бити доступан на Факултету педагошких наука, у сриптарници и у библиотеци факултета.**

Напомена: Студенти **не треба** да користе претходна издања приручника (из 2012) и уџбеника за овај предмет (из 2015).

2. Испит:

Испит је **у писаној форми, полаже се на факултету**. Питања су полуесејског типа и траже одговор на садржаје градива изложене у приручнику из 2022. године *Инклузија у образовању. Школа за сву децу*. Да би студент положио испит потребно је да оствари **50% поена из првог дела** (прво поглавље у приручнику, плус први и други прилог у прирчнику) **и 50% поена из другог дела** (друго поглавље). **Оба дела испита се могу полагати само истовремено (није могуће полагање испита по деловимa).**

Не постоји списак испитних питања, а за оријентацију студената могу послужити питања иза сваког од поглавља, мада се она не дају у идентичном облику на испиту.

На испиту се очекује да студенти покажу: знање (репродукцију садржаја), разумевање (навођење примера када се то тражи; навођење сличности и разлика, када се то тражи; уочавање неког теоријског концепта у примеру који им је дат на испиту, када се то тражи), примену (навођење начина на који би поступали у различитим ситуацијама које су наведене у испитним питањима, када се то тражи).

3. Примери испитних питања:

a) Објасните шта је дискриминација и како се могу поделити видови дискриминације. **(пример питања за ниво знања/репродукциј**е)

b) Наведите по један сопствени пример отворене и прикривене дискриминације и објасните због чега је реч о једном односно другом виду. (**пример питања за ниво разумевања/навођење примера)**

c) Васпитачица каже својој колегиници да мисли да деца са поремећајем из спектра аутизма не би требало да буду у редовним групама, јер могу бити опасна по другу децу. Прокоментаришите овај коментар уз разматрање појмова стереотипа, предрасуда и дискриминације. **(пример питања за ниво разумевања/препознавање теоријског концепта - предрасуда)**

d) Како бисте поступили када бисте чули да Ваша колегиница каже родитељу детета са поремећајем из спектра аутизма да не мора да доводи дете у ППП, да ће она све оправдати? Образложите свој одговор **(пример питања за ниво примене)**

У случају недоумице, пишите професорки Сунчици Мацура на маил**: suncicamacura@gmail.com**